Tour de Pologne przejedzie bez Ślōnsk
We sobota, 3 siyrpnia, zaczyno sie 76. Tour de Pologne. Jak we ôstatnich latach, tajla wyścigu bydzie przejyżdżać bez Gōrny Ślōnsk.
Bez nasz regiōn kolorze przejadōm we drugim etapie, 4 siyrpnia. Wtynczos bydōm jechać ze Tarnowskich Gōr do Katowic. Po drōdze przejadōm bez Świerklaniec, Piekary, Bytōm, Chorzōw i Siymianowice.
Na drugi dziyń (5 siyrpnia) zacznōm na Stadiōnie Ślōnskim we Chorzowie, a skōńczōm we Zobrzu. Tyn etap bydzie jechać bez Ruda, Ôrzesze, Żory, Jastrzymbie, Rybnik i Knurōw.
6 siyrpnia napocznōm we małopolskym Jaworznie, ale wrōcōm na chwila nazŏd na Gōrny Ślōnk i przejadōm bez Mysłowice, Imielin i Chełm Ślōnski. Potym zajś pojadōm do Małoposki, kaj meta planowano je w Kocierzy.
Ôstatni roz wyścig wjedzie na Ślōnsk na kōniec piōntego etapu, 7 siyrpnia. Ta tajla zaczyno sie na Grubie soli we Wieliczce, a kōńczy we Bielsku.
Tour de Pologne noleży do UCI World Tour, nojwyższego poziōmu wyścigōw kolarskich na świecie, i je ôrganizowany ôd 1928 roku. Ôd 1994 je to impreza profesjōnalno, co prziciōngo nojlepszych kolorzōw na świecie.
Foto: Silar, Wikimedia Commons
szl_Latn szl_Latn szl_Latn szl_Latn szl_Latn szl_Latn szl_Latn lim_Latn